เดือนต.ค.ได้แน่ รมว.คลังคนใหม่
นายกบอกหา รมว.คลังได้แล้ว ทำงานกับรองนายกได้ แต่ยังอุบไม่บอกคนนอกในชื่ออะไร
25 ก.ย. 2563

นายสุพัฒนพงษ์ พันธ์มีเชาวน์ รองนายกรัฐมนตรี และรมว.พลังงาน คาดว่า ภายในเดือนต.ค.นี้ จะหา รมว.คลัง แทนนายปรีดี ดาวฉาย ที่ลาออกไปได้ เนื่องจากต้องดำเนินการอย่างรวดเร็ว อีกทั้ง พล.อ.ประยุทธ์ จันทร์โอชา นายกรัฐมนตรี ได้ให้ความเชื่อมั่นว่า รมว.คลังคนใหม่ที่จะเข้ามานี้ จะสามารถทำงานร่วมกันได้ดีอย่างแน่นอน
"ต.ค.นี้ต้องเห็นแน่ ต้องเร็ว ท่านนายกฯ ได้ให้ความเชื่อมั่นว่า รมว.คลังคนใหม่ จะทำงานร่วมกับผมได้ดี ท่านให้ความสบายใจว่าจะทำงานกับผมได้ ท่านนายกฯ ทราบว่าผมทำงานอย่างไร เป็นแบบไหน" นายสุพัฒน์พงษ์ กล่าว
ส่วนจะเป็น รมว.คนใหม่ จะเป็นคนนอกหรือคนใน ขณะนี้ยังไม่ทราบ อย่างไรก็ รมว.คลัง คนใหม่ที่จะเข้ามาต้องมีแนวทางการทำงานโดยเดินหน้าแก้ปัญหาเศรษฐกิจเพื่อให้สภาพชีวิตความเป็นอยู่ของประชาชนกลับคืนสู่สภาพปกติได้เร็วที่สุดหลังจากสถานการณ์โควิดคลี่คลาย